Tradita e flamujve në Varrezën Kombëtare të Arlingtonit
Mbi 230,000 flamuj vendosen në Varrezat e Dëshmorëve për Ditën e të Rënëve
Mijëra flamuj valëviten këtë fundjavë tek Varreza Kombëtare e Arlingtonit, në shtetin Virxhinia. Për mbi 60 vjet, njësia ceremoniale e ushtrisë, e njohur si Garda e Vjetër, ka vendosur flamuj në mbarë varrezën ushtarake në vigjilje të Ditës së Kujtesës. Kjo ditë e shënuar kombëtare, e cila kremtohet të hënën e fundit të muajit maj, nderon burrat dhe gratë që dhanë jetën gjatë shërbimit ushtarak. Korrespondetja e Zërit të Amerikës, Deborah Block, shpjegon traditën e vendosjes së flamujve. Ushtarët ecin përgjatë Varrezës Kombëtare të Arlingtonit për të vendosur flamurë përpara çdo një prej mbi 230 mijë gurë varri. Flamurët nderojnë ushtarakët e varrosur këtu, shumë prej të cilëve dhanë jetën duke mbrojtur vendin e tyre. Këtu prehet edhe një ushtar 21-vjeçar i vrarë gjatë luftës në Irak në vitin 2011. Vëllai i tij më i vogël erdhi ta vendoste flamurin vetë. , thotë me lot në sy Dakota Williams. Varreza gjendet pranë një baze ushtarake, ku ka selinë edhe Garda e Vjetër, Regjimenti i 3-të i Këmbësorisë. Ushtarët e kësaj njësie kanë mundësinë të vizitojnë varret e familjarëve dhe shokëve të tyre. , thotë rreshteri i parë, Phillip Durousseau. Gur mbas guri, ushtarët vendosin nga një flamur për bashkëluftëtarët e rënë. Ky është një moment emocionues për ushtarët që marrin pjesë për herë të parë në vendosjen e flamujve. , thotë ushtarja Ashanta Harris. Edhe Nënpresidenti Mike Pence erdhi për të nderuar të rënët. Ndërsa komandanti i Gardës së Vjetër vendos në heshtje nga një flamur për çdo varr, thotë se çdo ushtar ka domethënie të vërtetë. , thotë kolonel Jason Garkey. Flamujt qëndrojnë në nderim të këtyre ushtarakëve të rënë – një mirënjohje për sakrificën e tyre.